**

**LATVIJAS REPUBLIKA**

**ALŪKSNES NOVADA PAŠVALDĪBA**

Nodokļu maksātāja reģistrācijas kods 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496, FAKSS 64381150,

E-PASTS: dome@aluksne.lv

A/S „SEB banka”, KODS UNLALV2X, KONTS Nr.LV58UNLA0025004130335

**SAISTOŠIE NOTEIKUMI**

Alūksnē

2017. gada 23. martā **Nr.5/2017**

APSTIPRINĀTI

ar Alūksnes novada domes

23.03.2017. lēmumu Nr. 75

 (protokols Nr. 4, 24.punkts)

**Grozījumi Alūksnes novada domes 2014. gada 27. maija saistošajos noteikumos Nr.14/2014 „Par pašvaldības atbalstu sporta sasniegumu veicināšanai”**

*Izdoti saskaņā ar likuma „Par pašvaldībām” 43. panta trešo daļu*

Izdarīt Alūksnes novada domes 2014. gada 27. maija saistošajos noteikumos Nr.14/2014 „Par pašvaldības atbalstu sporta sasniegumu veicināšanai” šādus grozījumus:

1. Aizstāt 7.punktā vārdus un skaitli „jauniešu vecākajai grupai (t.i.,vismaz 17 gadi)” ar vārdiem un skaitli „jauniešu vidējai grupai (t.i.,vismaz 15 gadi)”.
2. Izteikt 13.punktu šādā redakcijā:

“13.Pieteikumam pievieno:

13.1. sporta aktivitāšu ieņēmumu un izdevumu tāmi (norādot visus līdzfinansējuma avotus);

13.2. dokumentus, kas apliecina sporta sasniegumus iepriekšējā kalendārajā gadā (piemēram, sporta sacensību rezultātu kopijas, diplomus u.c.);

13.3. aizpildītu Ministru kabineta 2014. gada 17. jūnija noteikumu Nr.313 „Noteikumi par *de minimis* atbalsta uzskaites un piešķiršanas kārtību un uzskaites veidlapu paraugiem” 1.pielikuma „Uzskaites veidlapa par saņemto *de minimis* atbalstu” veidlapas” veidlapu (par katru pretendentu);

13.4. citus dokumentus, ko pretendents uzskata par būtisku (piemēram, sacensību nolikums, sacensību dalībnieku saraksts u.c.)”.

1. Aizstāt 18.3. apakšpunktā vārdus „Alūksnes novada domes sēdē” ar vārdiem „Alūksnes novada pašvaldības izpilddirektoram”.

Domes priekšsēdētājs A.DUKULIS

**PASKAIDROJUMA RAKSTS**

**Alūksnes novada pašvaldības saistošajiem noteikumiem Nr. 5/2017„Grozījumi Alūksnes novada domes 2014. gada 27. maija saistošajos noteikumos Nr.** **14/2014** **„Par pašvaldības atbalstu sporta sasniegumu veicināšanā””**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Grozījumu nepieciešamības pamatojums  |  Laikā pēc noteikumu spēkā stāšanās ir konstatēti vairāki gadījumi, kad novada talantīgākie jaunieši jau vecumā no 15 gadiem, uzrādot augstus sasniegumus sportā, dodas uz Starptautiskām sacensībām vai speciālām sagatavošanās treniņu nometnēm ārzemēs, bet iespēja pašvaldībai atbalstīt šīs personas finansiāli nav iespējama. Tāpat, lai saņemtu pašvaldības finansiālo atbalstu nepieciešams papildināt un precizēt pretendentam iesniedzamo dokumentu klāstu, kas apliecinātu viņa sasniegumus. Plānots papildināt pieteikumu iesniegšanu arī ar aizpildītu un atbilstoši Ministru kabineta  2014. gada 17. jūnija noteikumu Nr.313 “Noteikumi par *de minimis* atbalsta uzskaites un piešķiršanas kārtību un uzskaites veidlapu paraugiem” 1.pielikuma “Uzskaites veidlapa par saņemto *de minimis* atbalstu” veidlapas” veidlapu (par katru pretendentu). |
| 2. Īss grozījumu satura izklāsts |

|  |
| --- |
| Līdz šim saistošajos noteikumos noteiktā kārtība atbalsta saņemšanai bija no 17 gadu vecuma. Tā kā pēdējo gadu laikā sporta sacensību skaits ir paplašinājies tieši vidēja vecuma jauniešiem ( 15 – 16 gadus veciem) un sporta kalendārs ir paplašinājies ar tādām sacensībām kā Latvijas jaunatnes vasaras Olimpiāde, Eiropas jaunatnes Olimpiādes un vēl citiem šāda veida pasākumiem, un arī Alūksnes novadā ir talantīgi jaunieši, kuri pretendē vai ir iekļauti to dalībnieku vidū, kas šādās sacensībās piedalīsies un viņiem vajadzētu dot iespēju šādu atbalstu saņemt, bet pie patreizējās noteikumu redakcijas tas nav iespējams. Tāpat, iesniedzot pieteikumus, pretendentiem būs konkrētāk jāuzrāda savi iepriekšējie sasniegumi un jāsniedz informācija par iepriekš gūtajiem finanšu atbalstiem un lielumiem aizpildot *de minimis* veidlapu.  |

 |
| 3. Informācija par grozījumu ietekmi uz pašvaldības budžetu  | Finansējums noteikumu izpildei ir iekļauts novada pašvaldība kultūras un sporta nodaļas sporta budžetā, taču ar šo grozījumu realizēšanu, iespējams, būs nepieciešamas lielāks finansējums šo noteikumu izpildei.  |
| 4. Informācija par plānoto grozījumu ietekmi uz uzņēmējdarbības vidi pašvaldības teritorijā | Saistošie noteikumi šo jomu neskar. |
| 5. Informācija par administratīvajām procedūrām | Visas personas, kuras skar apstiprināto saistošo noteikumu piemērošana, var Alūksnes novada pašvaldībā, Dārza ielā 11, Alūksnē, Alūksnes novadā. |
| 6. Informācija par konsultācijām ar privātpersonām | Konsultācijas nav notikušas. |

Domes priekšsēdētājs A.DUKULIS